Efter motorsportsfestival i Sæby er der kæmpe ros til Nordjyllands Politi fra en af deltagerne.

Der er i disse dage fart over feltet på Ørnedalsbanen i Sæby. Her afholdes der fra den 27. til den 29. juli motorsportsfestival. Allerede onsdag var der dog gang i den på banen, da Kenn Egtved besøgte med sine biler, der er inspireret af bilerne fra animationsfilmen "Biler". Så fik de mindste også en chance for at være med til stævnet, når de kunne køre en tur med i Lynet McQueen. Samme dag kiggede Nordjyllands Politi forbi. Og så frygtede Kenn Egtved, at nu ville den helt store bøderegn starte - sådan gik det dog langt fra. Sådan fortæller Kenn Egtved på sin facebookprofil. - Den første betjent, vi møder, han hilser og smiler. Bagefter spørger de, om de må viser deres bil frem. Og ja, det må i eddermame godt, fortæller Kenn Egtved om oplevelsen. For i stedet for at dele bøder ud deltog Nordjyllands Politi selv, så børn kunne få lov til at sidde inde i patruljevognen. Se videoen herunder. - Kæmpe. kæmpe, kæmpe stor cadeu, hatten af for jer betjente, hold kæft, hvor burde alle betjente bare være sådan der, fortæller Kenn Egtved. Kenn Egtveds opslag er blevet delt over 500 gange og har næsten 1500 likes.